Document ID: 32015R0553

KOMISIJOS ĮGYVENDINIMO REGLAMENTAS (ES) 2015/553
2015 m. balandžio 7 d.
kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga cerevizanas ir iš dalies keičiamas Komisijos įgyvendinimo reglamento (ES) Nr. 540/2011 priedas
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su 13 straipsnio 2 dalimi,
kadangi:
(1)
pagal Reglamento (EB) Nr. 1107/2009 7 straipsnio 1 dalį 2012 m. kovo 5 d. Prancūzija gavo bendrovės „Agro-Levures et Dérivés SAS“ paraišką dėl veikliosios medžiagos cerevizano patvirtinimo. Pagal to reglamento 9 straipsnio 3 dalį Prancūzija, kaip valstybė narė ataskaitos rengėja, 2012 m. gegužės 14 d. pranešė Komisijai apie paraiškos priimtinumą;
(2)
2013 m. vasario 22 d. valstybė narė ataskaitos rengėja pateikė Komisijai vertinimo ataskaitos projektą, o jo kopiją - Europos maisto saugos tarnybai (toliau - Tarnyba), kurioje vertinama, ar galima manyti, kad veiklioji medžiaga atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje;
(3)
Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. sausio mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
(4)
2014 m. gegužės 5 d. Tarnyba pareiškėjui, valstybėms narėms ir Komisijai pranešė savo išvadą, ar galima manyti, kad veiklioji medžiaga cerevizanas tenkina Reglamento (EB) Nr. 1107/2009 4 straipsnyje nustatytus patvirtinimo kriterijus (2). Tarnyba suteikė visuomenei galimybę susipažinti su šia išvada;
(5)
pareiškėjui buvo suteikta galimybė pateikti pastabas dėl peržiūros ataskaitos;
(6)
2014 m. gruodžio 11 d. Komisija pateikė Augalų, gyvūnų, maisto ir pašarų nuolatiniam komitetui peržiūros ataskaitą dėl cerevizano ir reglamento projektą, kuriuo nustatoma, kad cerevizanas patvirtinamas;
(7)
atsižvelgiant į bent vieno tos veikliosios medžiagos turinčio augalų apsaugos produkto vieną ar kelis tipiško naudojimo būdus ir, visų pirma, į peržiūros ataskaitoje išnagrinėtus ir išsamiai aprašytus naudojimo būdus, nustatyta, kad Reglamento (EB) Nr. 1107/2009 4 straipsnyje nustatyti patvirtinimo kriterijai tenkinami. Todėl tie patvirtinimo kriterijai laikomi patenkinamais. Todėl tikslinga cerevizaną patvirtinti;
(8)
Komisija taip pat mano, kad pagal Reglamento (EB) Nr. 1107/2009 22 straipsnį cerevizanas yra nedidelės rizikos veiklioji medžiaga. Cerevizanas nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5 punkte nustatytas sąlygas. Pagrindinė cerevizano sudėtinė dalis yra mielių Saccharomyces cerevisiae, kurios yra plačiai paplitusios gamtoje ir paprastai naudojamos maistui gaminti (kepti, alkoholiniuose gėrimuose, maisto papilduose) ir kurias nuolat vartojant nenustatyta jokių galimos žalos įrodymų, ląstelių sienelės. Tikimasi, kad taikant Reglamentu (EB) Nr. 1107/2009 patvirtintus naudojimo būdus žmonėms, gyvūnams ir aplinkai daromas papildomas poveikis bus nedidelis palyginti su realiomis ir natūraliomis aplinkybėmis numatomu poveikiu;
(9)
Todėl tikslinga cerevizaną patvirtinti kaip nedidelės rizikos medžiagą. Pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 priedas (3) turėtų būti atitinkamai iš dalies pakeistas;
(10)
šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Veikliosios medžiagos patvirtinimas
I priede nurodyta veiklioji medžiaga cerevizanas patvirtinama pagal šiame priede nustatytas sąlygas.
2 straipsnis
Įgyvendinimo reglamento (ES) Nr. 540/2011 pakeitimai
Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
3 straipsnis
Įsigaliojimas ir taikymo data
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2015 m. balandžio 7 d.

Labels: 3
1
6